open-index/open-wikipedia-markdown huggingface dataset:
Katariina Vuori

**Katariina Vuori** (s. 1971 Oulu) on suomalainen kirjailija, taidepedagogi ja kirjallisuusterapiaohjaaja. Hänet on palkittu Suomen tietokirjailijat ry:n myöntämällä tietokirjailijapalkinnolla vuonna 2019. Vuori on kirjoittanut kaunokirjallisuuden teoksen Avokadopastaa taiteilijanimellä Kia Walli. Hänen kirjojaan ovat toimittaneet mm. Atena, BoD, Like, Nordbooks, Otava ja Tammi.

Vuori on opiskellut arkeologiaa, fysioterapiaa, kulttuuriantropologiaa, tulevaisuuden tutkimista ja PR-viestintää. Hän on työskennellyt mm. fysioterapeuttina Lähi-idässä, kuntosalivastaavana Singaporen USA:n ilmavoimien tukikohdassa sekä oppaana valaiden tarkkailualuksella. Lisäksi Vuori on työskennellyt toimittajana sanomalehti Kalevassa 2002–2005 sekä freelancerina useissa eri aikakauslehdissä.

Nykyään Vuori asuu Oulussa ja hänellä on kaksi tytärtä.

## Teokset
Nimellä **Katariina Vuori**

* 
* 
* 
* *Läjä Äijälä – Kulttibändien kuningas*. Helsinki: Like, 2018. .
* *[[Asko Argillander|Erään tapon tarina]]*. Helsinki: Like, 2018. .
* *Kissan oma kirja*. Helsinki: Otava, 2018. .
* *Koiran oma kirja*. Helsinki: Otava, 2017. .
* & Ranta, Vesa: *Lottovoittajien pöydässä - Tarinoita köyhyysrajan takaa*. Helsinki: Like, 2017. .
* *Kukkaisruokaa*. Helsinki: Like, 2016. .
* *Kiskan mamma – Limonadi-, elokuvateatteri- ja kioskiyrittäjä Edith Kaski 1900–1988*. Books on Demand, 2016. .
* *Joulumerkkikodin lapset*. Helsinki: Like, 2016. .
* *Nokkonen*. Jyväskylä: Atena, 2016. .
* & Tallberg, Sami: *Villiä vegeä*. Helsinki: Readme.fi, 2015. .
* *Pula-ajalla*. Kemi: Norbooks, 2015. .
* & Pekkala, Janne & Ranta, Vesa: *Saunakeittokirja*. Helsinki: Tammi, 2014. .
* & Pulkkinen, Jonna: *Kourallinen tabuja*. Jyväskylä: Atena, 2014. .
* *Keijukaisen keittokirja*. Books on Demand, 2012. .

Nimellä **Kia Walli**

* *Avokadopastaa*. Helsinki: Otava, 2017. .

## Lähteet
Tarja Kunnas

**Tarja Kunnas** (s. 1957) on suomalainen kirjailija. Hän on ollut naimisissa kirjailija Mauri Kunnaksen kanssa vuodesta 1977 saakka. Kunnas on toiminut luokanopettajana.

Tarja ja Mauri Kunnas asuvat Espoossa. Heillä on kaksi tytärtä, Noora Kunnas ja Jenna Kunnas.

Tarja Kunnas on tehnyt lastenkirjoja yhdessä miehensä kanssa.

## Lähteet
Kansainvälinen liberaalien naisten verkosto

**Kansainvälinen liberaalien naisten verkosto** (eng. International Network of Liberal Women, lyh. **INLW**) on Liberal Internationaliin kuuluva naisjärjestö. Sen päämaja sijaitsee Wassenaarissa, Alankomaissa..

Liiton puheenjohtajana toimii Jayanthi Devi Balaguru ja pääsihteerinä Mireia Huerte Sala.

## Historia
Järjestö on perustettu vuonna 1990 Helsingissä ja se pyrkii toimimaan liberaalien arvojen puolustajana naisnäkökulmasta. 

Perustamiskokouksessa oli edustajia Suomen lisäksi myös Belgiasta, Kanadasta, Ranskasta, Saksasta, Israelista, Italiasta, Alankomaista, Ruotsista, Sveitsistä ja Isosta-Britanniasta. Ruotsin valtiopäivien edustajana toiminut Barbro Westerholm oli tapahtuman koordinaattori..

## Lähteet

## Aiheesta muualla

* Liiton sivu Facebookissa
Leo Harjulehto

**Leo Arnold Harjulehto** (aik. **Höglund**; 23. heinäkuuta 1901 Pietari – 9. helmikuuta 1954 Lahti) oli suomalainen Viipurissa asunut kauppamatkustaja ja taidemaalari. Harjulehto maalasi 1930-luvulla useita suurikokoisia ja monivuotisiin arkisto- ja museotutkimuksiin perustuneita maalauksia Suomessa ja lähialueilla käydyistä taisteluista (Narvan taistelu 1700, Lappeenrannan taistelu 1741, Viipurin linnan piiritys 1710, Karstulan taistelu 1808, Lapuan taistelu 1808).

Harjulehdon puoliso oli Aino (o.s. Rokka). 

## Maalauksia
* *Rauhanneuvottelut Viipurin linnassa*.  1944 

## Lähteet
Pelješacin silta

**Pelješacin silta** on vinoköysisilta Dubrovnik-Neretvan piirikunnassa Kroatiassa. Sillan pituus on 2,4 kilometriä, ja se valmistui 26. heinäkuuta 2022. 

Silta yhdistää Adrianmereen kuuluvan Mali Stonin merenlahden pohjoisrannan lahden eteläpuolella olevaan Pelješacin niemimaahan. Lahden pohjoisrannalla sijaitseva Neumin kaupunki on osa Bosnia ja Hertsegovinaa ja  erottaa Kroatiaan kuuluvan Dubrovnik-Neretvan piirikunnan eteläosan ja siellä sijaitsevan Dubrovnikin rannikkokaupungin eksklaaviksi muusta Kroatian mannerosasta. Valmistuttuaan silta tarjoaa suoran maayhteyden muusta Kroatiasta Dubrovnikiin ilman tarvetta rajanylitykseen Bosnia-Hertsegovinan kautta.


Tiedosto:Neum_strip_location_map.svg|Neumin kaupungin (punaisella) muodostama Neumin käytävä tarjoaa maayhteyden Bosnia-Hertzegovinasta (harmaa) Adrianmerelle (sininen) mutta katkaisee samalla Kroatian (keltainen) manneralueen kahteen osaan.
Tiedosto:Dubrovnik Municipality.jpg|Bosnia-Hertsegovinaan kuuluva Neumin käytävä katkaisee maayhteyden Dubrovnik-Neretvan piirikunnassa (valkoinen) Kroatiassa sijaitsevasta  Dubrovnikin kaupungista (punainen)  muuhun Kroatiaan (oranssi).
Tiedosto:Pelješac bridge location map.svg|Vuonna 2022 valmistunut Pelješacin silta (punaisella) yhdistää toisiinsa Bosnia-Hertsegovinan (harmaa) kapean Adrianmeren rannikkokaistan toisistaan erottamat Kroatian (keltainen) manneralueen kaksi osaa.
Tiedosto:BiH municipality location Neum.svg|Neumin kunta (tummansininen) ja Hertsegovina-Neretvan kantoni (vaaleansinen) Bosnia-Hertsegovinan federaatiossa (turkoosi) ja Bosnian Serbitasavalta (punainen).
Tiedosto:Herzegovina-Neretva in Federation of Bosnia and Herzegovina.svg|Hertsegovina-Neretvan kantoni (punainen), muu Bosnia-Hertsegovinan federaatio (keltainen), muu Bosnia-Hertsegovina (vaaleanharmaa) ja Adrianmeri (sininen).


## Lähteet

## Aiheesta muualla
Filippiinien presidentinvaali 2016

**Filippiinien presidentinvaali 2016** järjestettiin Filippiineillä 9. toukokuuta 2016 yhdessä parlamenttivaalien kanssa. Presidentinvaalissa valittiin uusi presidentti ja varapresidentti.

Istuva presidentti Benigno Aquino III ei voinut asettua uudelleenvalintaan vuoden 1987 tehdyn perustuslain uudistuksen jälkeen.

Vaalit voitti PDP-Laban -puolueen ehdokas Rodrigo Duterte, joka sai 39,01 prosentin ääniosuuden.

## Lähteet
Kroatian presidentinvaali 2005

**Kroatian presidentinvaalit 2005** järjestettiin Kroatiassa tammikuussa 2005. Ne olivat ensimmäiset presidentinvaalit, jotka pidettiin marraskuussa 2000 tehtyjen perustuslakimuutosten jälkeen, jotka korvaavat puolipresidenttisen järjestelmän epätäydellisellä parlamentaarisella järjestelmällä, mikä vähentää huomattavasti presidentin valtuuksia pääministerin ja heidän kabinettinsa hyväksi. Istuva presidentti Stjepan Mesić, joka oli valittu Kroatian kansanpuolueen ehdokkaaksi vuonna 2000, oli oikeutettu hakemaan uudelleenvalintaa toiseksi toimikaudeksi. Hän oli sitoutumattomana ehdokkaana, koska perustuslaki kieltää presidenttiä pitämästä puolueen jäsenyyttä virassaan.

Stjepan Mesić valittiin uudelleen toiselle viisivuotis kaudelle. He olivat myös ensimmäiset, joissa nainen, HDZ-ehdokas Jadranka Kosor, osallistui vaaleihin. Mesićin toisella kierroksella saamien äänten prosenttiosuus - 65,93% - on korkein kaikista presidenteistä tähän mennessä. Äänestysprosentti oli ensimmäisellä kierroksella 50,57 % ja toisella kierroksella 51,04 %.

## Lähteet
Kroatian kansanpuolue – Liberaalidemokraatit

**Kroatian kansanpuolue - Liberaalidemokraatit** (kroatiaksi: *Hrvatska narodna stranka – Liberalni demokrati* tai **HNS – LD**), on kroatialainen poliittinen puolue. Ideologialtaan puolue on sosiaaliliberaalinen.

Huhtikuusta 2015 lähtien HNS muodostaa Kroatian parlamentissa parlamentaarisen klubin, jossa on 5 jäsentä, mikä tekee niistä Kroatian neljänneksi suurimman puolueen parlamentin edustuksen suhteen. HNS on Euroopan liberaalidemokraattien liiton täysjäsen. Puolueen johtaja on ollut 17. joulukuuta 2017 alkaen Ivan Vrdoljak.

## Lähteet

## Aiheesta muualla
* Kroatian Kansanpuolue - Liberaalidemokraatit
Mainau

**Mainau** on 45 hehtaarin saari Bodenjärvellä Saksassa lähellä Sveitsin rajaa. Se on kuuluisa puutarhasaari ja sen lempinimi saksaksi onkin Blumeninsel eli kukkasaari. Hallinnollisesti saari on ollut osa Konstanzin kaupunkia 1. joulukuuta 1971 lähtien, jolloin Litzelstettenin kunta, johon Mainau kuului, liitettiin Konstanziin. Mainau on edelleen osa Litzelstetteniä, joka on nyt yksi Konstanzin 15 kaupunkipiiristä.

Mainau on yksi Bodenjärven tärkeimmistä nähtävyyksistä. Siellä on myös kasvihuone, jossa trooppinen ilmasto ja tuhansia perhosia.

## Galleria

Tiedosto:Frühlingsallee Tulpenblüte 2010 (1).jpg
Tiedosto:Mainau Italienische Wassertreppe.jpg
Tiedosto:Mainau1.jpg
Tiedosto:Mainau.jpg
Tiedosto:Mainau5.jpg
Tiedosto:Mainau6.jpg
Tiedosto:Mainau4.jpg
Tiedosto:Mainau10.jpg
Tiedosto:Mainau-4.jpg
Tiedosto:Mainau9.jpg
Tiedosto:BadenWurttemberg Mainau1 tango7174.jpg
Tiedosto:Mainau11.jpg
Tiedosto:Mainau12.jpg
Tiedosto:Mainau13.jpg
Tiedosto:Mainau14.jpg
Tiedosto:Mainau15.jpg
Tiedosto:Mainau16.jpg
Tiedosto:Mainau Palace 04.jpg 


## Lähteet

## Aiheesta muualla
* Mainaun kotisivut
* Kuvia Mainausta
Vanha Ortopedia

**Vanha Ortopedia** (ent. Jyväskylän yleinen sairaala, Ortopediasairaala) on Jyväskylän keskustassa, Hannikaisenkadun ja Vaasankadun kulmassa sijaitseva entinen sairaala. 

Vanhan Ortopedian Hannikaisenkadun puoleinen rakennus on valmistunut vuonna 1888 ja sen on suunnitellut Josef Stenbäck. Arkkitehti Yrjö Blomstedt on suunnitellut Vaasankadun puoleisen sairaalarakennuksen ja se valmistui vuonna 1901.  

Sairaalan edeltäjä oli Jyväskylän yleinen sairaala, joka tuhoutui vuoden 1901 tulipalossa. Uusi sairaala rakennettiin samalle paikalle. Sairaalassa oli sisätautien osasto sekä kirurgiset osastot miehille ja naisille. Lapset sijoitettiin naistenosastolle ja koska lastenlääkäriä ei ollut, hoidettiin lapset yleislääketieteen ohjein. Sairaalassa oli myös leikkausosasto, johon kuului kaksi huonetta. Toinen toimi leikkaussalina ja toinen sterilointi-, välinehuolto- ja kansliatilana. Pääsääntöisesti synnytykset keisarinleikkauksia lukuun ottamatta hoidettiin muualla sijainneessa synnytyslaitoksessa. Sairaalasta löytyi myös kaupungin ensimmäinen röntgenlaite. Poliklinikka muodostui kahdesta eri huoneesta.

Yleinen sairaala oli osa Jyväskylässä toiminutta 30. sotasairaalaa. Sairaalassa oli yhteensä 100 A-kirurgista sairaansijaa.   

Ortopediasairaala liitettiin osaksi Keski-Suomen keskussairaalan kuntainliittoa 1967. Kuntainliitto perusti sinne keskussairaalan II kirurgian osaston, jossa hoidettiin ortopedisia potilaita. Sairaalan toiminta loppui joulukuussa 1990 kun Keski-Suomen keskussairaalan laajennusosa valmistui. 

Vanhan Ortopedian nykyiseen toimintaan sisältyvät esimerkiksi kokoustilat ja tilaussauna.  Lisäksi tontille on kaavoitettu lisää asuntoja.  

## Lähteet
Cassandra Korhonen

**Maria Cassandra Korhonen** (s. 1. tammikuuta 1998) on ruotsalainen jalkapalloilija, pelipaikaltaan hyökkääjä. Hän edusti Ruotsin toisella sarjatasolla Elitettanissa Västerås BK30:a kausina 2017–2018 ja IK Uppsalaa kaudella 2019. Hän pelasi Ruotsin pääsarjassa Damallsvenskanissa Uppsalan joukkueessa 19 ottelua ja teki niissä neljä maalia kaudella 2020. Hän siirtyi kaudeksi 2021 Suomen Kansallisessa liigassa pelaavaan Åland Unitediin ja teki kauden 23 ottelussaan 21 maalia. Hän teki kolme maalia eli hattutempun toukokuussa Pallokerho-35:tä ja heinäkuussa Tikkurilan Palloseuraa vastaan. Hän voitti Suomen Cupin ja saavutti liigassa pronssia. Korhonen siirtyi Åland Unitedista portugalilaisseura Benficaan, jossa hän pelasi ensimmäisen kerran tammikuussa 2022.

Korhonen on pelannut Ruotsin nuorisomaajoukkueissa.

## Lähteet
Karoliina Autio

**Karoliina Autio** (s. 7. maaliskuuta 2000) on suomalainen jalkapalloilija, pelipaikaltaan hyökkääjä. Hän on edustanut PK-35 Vantaata kaudella 2019 Ykkösessä ja kaudesta 2020 alkaen Kansallisessa liigassa. Hän pelasi ensimmäisellä liigakaudellaan yhdeksän ottelua. Toisella kaudellaan hän pelasi 19 liigaottelua ja teki ensimmäisen liigamaalinsa huhtikuussa kauden ensimmäisessä ottelussa Åland Unitedia vastaan sekä toisen toukokuussa kauden seitsemännessä ottelussa Tampereen Ilvestä vastaan. Kaudella 2022 hän pelasi 17 liigaottelua ja teki niissä 11 maalia, millä hän oli joukkueensa paras maalintekijä yhdessä Wilma Forsblomin kanssa. Kaudella 2023 Autio pelasi 12 liigaottelua ja teki niissä yhden maalin. Kaudella 2024 hän pelasi 18 liigaottelua ja teki niissä kaksi maalia. Välillä hän oli vaihto-opiskelijana Kanadassa.

## Lähteet
Jessica Henwick

**Jessica Yu Li Henwick** ( s. 30. elokuuta 1992) on englantilainen näyttelijä ja kirjailija. Hän näytteli lasten televisiosarjassa *Spirit Warriors* (2010) ja oli täten ensimmäinen britanniankiinalainen näyttelijä, joka näyttelee pääroolia brittiläisessä tv-sarjassa. Hänet tunnetaan myös rooleistaan Nymeria Hietana HBO-sarjassa *[[Game of Thrones]]* (2015–2017), X-siipilentäjä Jessika Pavan roolista elokuvassa *[[Star Wars: The Force Awakens]]* (2015) ja Colleen Wingin roolista Marvel Televisionin Netflix-sarjoissa *[[Iron Fist (televisiosarja)|Iron Fistissä]]* (2017–2018), *[[The Defenders (minisarja)|The Defenders]]* (2017) ja *[[Luke Cage (televisiosarja)|Luke Cage]]* (2018). Hän näytteli myös elokuvassa Underwater (2020) Emily Havershamin roolia.

Henwick syntyi ja kasvoi Surreyssä, Englannissa, kiinalaisen äidin ja englantilaisen isän tyttärenä  Hänen isänsä, Mark, on kirjailija ja hänen äitinsä on eläkkeellä myyntialalta. Hän on keskimmäinen lapsi ja hänellä on kaksi veljeä. Hän kouluttautui Redroofsin teatterikoulussa.

## Filmografia

### Elokuvat

### Televisio

## Lähteet
Sophie Maidell

**Sophie Maidell** (s. 24. tammikuuta 2002) on suomalainen jalkapalloilija, pelipaikaltaan hyökkääjä. Hän edusti juniorina Vantaan Jalkapalloseuraa ja Helsingin Jalkapalloklubia. Hän pelasi kaksi ensimmäistä Kansallisen liigan otteluaan heinä-elokuussa 2020 lainasopimuksella Turun Palloseurassa. Kaudella 2021 hän edusti PK-35 Vantaata ja pelasi kahdeksan liigaottelua.

## Lähteet
Reetta Suomela

**Reetta Suomela** (s. 7. syyskuuta 1998) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa liigassa pelaavaa Helsingin Jalkapalloklubia.

Suomela aloitti jalkapalloilun Rajamäen Kehityksessä. Hän edusti kauteen 2020 saakka Vantaan Jalkapalloseuraa muun muassa B-tyttöjen SM-sarjassa, kausina 2015–2016 Ykkösessä ja kausina kausina 2017–2020 Kakkosessa. Kausina 2021–2023 hän edusti Kansallisessa liigassa pelaavaa PK-35 Vantaata. Hän pelasi ensimmäisellä liigakaudellaan 20 liigaottelua, toisella 21 ja kolmannella 22. Hän teki liigassa ensimmäisen maalinsa huhtikuussa 2022 Helsingin Palloseuraa vastaan. Hän teki kaikkiaan neljä liigamaalia kaudella 2022 ja seitsemän maalia kaudella 2023. Kaudella 2024 Suomela pelasi Helsingin Jalkapalloklubissa 19 liigaottelua, joissa hän teki kaksi maalia. Hän voitti HJK:ssa liigamestaruuden ja Suomen Cupin. Kaudella 2025 Suomela pelasi HJK:ssa jälleen 19 liigaottelua ja teki niissä kaksi maalia. Hän voitti toistamiseen liigamestaruuden ja Suomen Cupin.

## Lähteet
Guðmundur Daníelsson

**Guðmundur Daníelsson** (1910 Rangárvallasýsla, Islanti – 1990) oli islantilainen kirjailija.

Guðmundur Daníelssonin esikoisteos ilmestyi 1933. Hän julkaisi kaikkiaan yli 40 teosta, joista lähes 20 on romaaneja, lisäksi novelli- ja runokokoelmia, matkakuvauksia ja muistelmia.

Guðmundur Daníelsson oli vuonna 1963 ehdolla Pohjoismaiden neuvoston kirjallisuuspalkinnon saajaksi teoksella *Sonur minn Sinfjötli* ja vuonna 1965 teoksella *Húsid*. 

## Lähteet
Veera Hellman

**Veera Hellman** (s. 13. lokakuuta 2002) on suomalainen jalkapalloilija, pelipaikaltaan keskikenttäpelaaja. Hän edusti juniorina Keravan Pallo -75:tä, PK Keski-Uusimaata ja kausina 2019–2020 HFA Märskyä. Hän siirtyi kaudeksi 2021 Helsingin Jalkapalloklubiin ja pelasi ensimmäisen liigaottelunsa huhtikuussa 2021 Jyväskylän Pallokerhoa vastaan. Kauden aikana hän pelasi kaikkiaan neljä liigaottelua, joissa hän sai peliaikaa 78–89 minuuttia. Kaudella 2022 hän pelasi 13 liigaottelua ja teki niissä neljä maalia, joista kaksi kauden ensimmäisessä liigaottelussaan Åland Unitedia vastaan.

Hellman on pelannut Suomen alle 17-vuotiaiden maajoukkueessa.

## Lähteet
Daniela Tolonen

**Daniela Tolonen** (s. 2004) on suomalainen jalkapalloilija. Hän edusti juniorina Käpylän Palloa ja Helsingin Jalkapalloklubia. Hän pelasi HJK:n liigajoukkueessa ensimmäisen pääsarjaottelunsa huhtikuussa 2021 Jyväskylän Pallokerhoa vastaan. Hän pelasi kauden aikana HJK:ssa seitsemän liigaottelua ja kauden lopulla Helsingin Palloseurassa viisi liigaottelua. Kaudella 2022 hän pelasi HJK:ssa kolme ja HPS:ssä kymmenen liigaottelua.

Tolonen pelasi vuonna 2021 alle 19-vuotiaiden maajoukkueessa.

## Lähteet
Ivan Šamjakin

**Ivan Pjatrovitš Šamjakin** (, 30. tammikuuta 1921 Homelin alueen Dobrušin piirin Karman kylä – 14. lokakuuta 2004 Minsk) oli valkovenäläinen kirjailija ja yhteiskuntavaikuttaja.

Ivan Šamjakin syntyi metsänhoitajan perheeseen. Hän valmistui teknisestä opistosta vuonna 1940 ja osallistui toiseen maailmansotaan. Sodan jälkeen Šamjakin toimi opettajana ja valmistui Minskin puoluekoulusta vuonna 1950. Hän työskenteli Valko-Venäjän kirjakustantamon ja *[[Njoman (lehti)|Sovetskaja ottšizna]]* -aikakauskirjan toimittajana. Vuodesta 1954 lähtien Šamjakin toimi Valko-Venäjän kirjailijaliiton hallintotehtävissä. Vuosina 1980–1992 hän oli Valko-Venäjän tietosanakirjan päätoimittaja.

Šamjakinin kirjailijanura alkoi toisen maailmansodan kuvaajana. Hänen romaaninsa *Glybokaja plyn* (”Syvä virta”) sai Stalin-palkinnon vuonna 1951. Myöhemmin hän kirjoitti myös kriittisiä maaseudun ja nykyajan kuvauksia. Kertomuskokoelma *Tryvožnaje štšastse* (”Levoton onni”) ja romaani *Sertsa na daloni* (”Sydämet kämmenellä”) saivat Valko-Venäjän SNT:n valtionpalkinnon vuonna 1967. Šamjakin kirjoitti myös näytelmiä, joiden pohjalta on tehty elokuvia. Elokuva *Vazmu tvoi bol* (”Otan kipusi”) sai Valko-Venäjän valtionpalkinnon vuonna 1982.

Šamjakin oli Neuvostoliiton kirjailijaliiton jäsen vuodesta 1947. Hän toimi Valko-Venäjän kirjailijaliiton sihteerinä ja varapuheenjohtajana. Šamjakin liittyi NKP:n jäseneksi vuonna 1943. Hän oli Valko-Venäjän kommunistisen puolueen keskuskomitean jäsen vuodesta 1976, Valko-Venäjän korkeimman neuvoston kansanedustaja vuosina 1963–1985 ja puheenjohtaja vuosina 1971–1985 sekä Neuvostoliiton korkeimman neuvoston edustaja vuosina 1980–1989.

Šamjakin nimitettiin Valko-Venäjän kansankirjailijaksi vuonna 1972 ja Valko-Venäjän tiedeakatemian akateemikoksi vuonna 1994. Hän sai sosialistisen työn sankarin arvonimen vuonna 1981.

## Lähteet
Ella Burton

**Ella Burton** (s. 13. huhtikuuta 2002) on suomalainen jalkapalloilija, pelipaikaltaan puolustaja. Hän edusti juniorina Vantaan Jalkapalloseuraa, Pallokerho-35:tä ja Helsingin Jalkapalloklubia. Kaudella 2019 hän pelasi PK-35:n joukkueessa Naisten Ykköstä. Burton pelasi HJK:n joukkueessa kolme liigaottelua kaudella 2020 ja 15 liigaottelua kaudella 2021.

Burton on pelannut Suomen alle 15-, 16-, 17-, 18- ja 19-vuotiaiden (2002 ja 2001) maajoukkueessa.

## Lähteet
Jasmin Mansaray

**Jasmin Mansaray** (s. 27. joulukuuta 2004) on suomalainen jalkapalloilija, pelipaikaltaan puolustaja. Hän on pelannut Helsingin Jalkapalloklubin junioreissa. Kansallisessa liigassa hän esiintyi ensimmäisen kerran huhtikuussa 2021 Jyväskylän Pallokerhoa vastaan, kun  hän tuli ottelun lopussa vaihdosta kentälle. Hän pelasi kaudella 2021 kaikkiaan seitsemän liigaottelua, jotka kaikki hän aloitti vaihdossa. Kaudella 2022 hän pelasi 20 liigaottelua, joissa hän teki yhden maalin kesäkuussa vierasottelussa Åland Unitedia vastaan, ja saavutti SM-hopeaa.

Mansaray on pelannut Suomen alle 17-vuotiaiden ja alle 19-vuotiaiden maajoukkueissa.

## Lähteet
Kansan palvelija (puolue)

**Kansan palvelija** () on keskustalainen puolue Ukrainassa. Ukrainan nykyinen presidentti Volodymyr Zelenskyi on puolueen jäsen.

Puolueen nimi on viittaus samannimiseen televisiosarjaan, joka teki Zelenskyistä kuuluisan ennen vaaleja. Sarjassa Zelenskyi esittää historianopettajaa, joka nousee politiikan ulkopuolelta Ukrainan presidentiksi.

## Historia
Puolue perustettiin vuoden 2017 lopulla ja lakiteknisesti sen edeltäjä oli Päämäärätietoinen muutos -puolue, joka puolestaan perustettiin vuotta aikaisemmin. Alkuvuodesta 2019 puolue asetti Zelenskyin ehdokkaakseen presidentinvaaleissa, jotka olivat puolueen ensimmäiset vaalit.

Zelenskyin noustua presidentiksi hän hajotti parlamentin ja määräsi ennenaikaiset vaalit. Vuoden 2019 parlamenttivaaleissa, jotka olivat puolueen ensimmäiset, se voitti 254 paikkaa.

Puolueen nuorisojärjestö, Ze! Molodižka, perustettiin maaliskuussa 2021.

Marraskuusta 2021 lähtien puolueen puheenjohtajana on toiminut Olena Šuljak. Aikaisemmin puheenjohtajina ovat toimineet Ivan Bakanov (2017–2019), Dmytro Razumkov (2019) ja Oleksandr Kornijenko (2019–2021).

## Ideologia ja näkemyksiä
Puolue on profiloitunut keskustalaisena ja korruptiota vastustavana puolueena, joka pyrkii tekemään Ukrainasta houkuttelevamman investointikohteen ulkomaalaiselle rahalle. Zelenskyi sanoi asettuessaan virallisesti ehdolle presidentinvaaleissa: ”Meidän tulisi elää eri maassa – Ukrainassa, mutta sellaisessa Ukrainassa, joka on korruptiosta, lahjusten ottajista ja muista ongelmista vapaa, demokraattisessa maassa, yhtenäisessä maassa, johon kuuluvat myös Krim ja Donbass”.

Poliittisen ohjelmansa mukaan Kansan palvelija kannattaa muun muassa

* Ukrainan liittymistä Natoon ja Euroopan unioniin;
* valtiollisen ohjelman luomista, jonka avulla ulkomailla asuvat ukrainalaiset voivat kontribuoida Ukrainan kasvuun;
* kaikkien sosiaalietuuksien maksamista rahana;
* korruptiosta ja kavalluksesta annettavien rangaistusten koventamista, kun tekijänä on puolustusministeriön tai armeijan työntekijä. 

## Galleria

Tiedosto:2020 Ukrainian local elections agitation - billboard of the party 'Servant of the People'.jpg|Puolueen vaalimainos vuoden 2020 paikallisvaalien yhteydessä. 
Tiedosto:Sluga Narodu party pre-election concert.jpg|Kansan palvelijan vaalitilaisuus vuonna 2019 Holosijivin piirissä, Kiovassa.
Tiedosto:Робоча поїздка Володимира Зеленського до Тернопільської области 2020-09-18 - 20 Збараж.jpg|Zelenskyi puhumassa puolueen tilaisuudessa syyskuussa 2020.
Tiedosto:Електоральна підтримка партії Слуга народу на Парламентських виборах в Україні 2019 року.svg|Puolueen kannatus alueittain vuoden 2019 parlamenttivaaleissa.


## Lähteet
Ragni Tennberg

**Ragni Agneta Tennberg** (3. elokuuta 1904 Jyväskylä – 19. maaliskuuta 1993 Helsinki) oli suomalainen kotitalousopettaja ja keittokirjojen tekijä.

## Julkaisuja
* *Kodin säilykekirja: raakasäilytys-, umpioimis- ja keittämisohjeita sekä neuvoja*. Otava 1934, 3. painos nimellä *Kodin säilykekirja: tuoresäilyke-, umpioimis- ja keittämisohjeita sekä neuvoja*. Otava 1943, 4. painos 1949
* *Tyttöjen keittokirja: oppikirja tyttökoulujen kotitalousopetusta varten*; tekijät Sophie Calonius, Elise-Marie Lindqvist, Ragni Tennberg. 4. korj. painos Otava 1938, 7. uus. painos 1951, 8. painos 1953
* *180 pula-ajan ruokaohjetta*. Otava 1941
* *Kotiruoka: keittokirja kotia ja koulua varten*; toim. Ragni Tennberg ja Rauni Rautiainen, uudemmissa painoksissa Kaisa Isotalo, Raija Kuittinen. 23. uus. painos Otava 1960, 27. uusittu painos 1964, 30. uusittu painos 1968, 39. uusittu painos 1978, 40. uusittu painos 1979, 48. täysin uusittu painos 1948, 60. painos 1999

## Lähteet
Guðmundur G. Hagalín

**Guðmundur G. Hagalín** (1898 Lokinhamrar, Islanti – 1985 Akranes, Islanti) oli islantilainen kirjailija.

Kirjailijantyön rinnalla Guðmundur G. Hagalín toimi kirjastonhoitajana ja opettajana. Hän oli mukana myös kunnallispolitiikassa. Hänen tuotantoonsa kuuluu 12 romaania ja 12 novellikokoelmaa, joissa hän kuvaa kotiseutunsa länsivuonojen kalastajia.

## Lähteet
Ilona Walta

**Ilona Walta** (s. 2006) on suomalainen jalkapalloilija. Hän on edustanut juniorisarjoissa Helsingin Jalkapalloklubia. Hän pelasi HJK:n naisten joukkueessa ensimmäisen liigaottelunsa huhtikuussa 2021 Jyväskylän Pallokerhoa vastaan. Kauden aikana hän pelasi 11 liigaottelua. Kaudella 2022 hän pelasi 16 liigaottelua ja teki kauden avausottelussaan maalin Oulu Nice Socceria vastaan.

Walta solmi vuoden 2024 lopulla kolmivuotisen sopimuksen Ruotsin Damallsvenskanissa pelaavan Vittsjö GIK:n kanssa. 
 
Walta on ollut Suomen alle 16-vuotiaiden tyttöjen maajoukkueen leirillä ja pelannut alle 17-vuotiaiden maajoukkueessa muun muassa EM-lopputurnauksessa 2022.

## Lähteet
Silja Jaatinen

**Silja Jaatinen** (s. 15. huhtikuuta 2002) on suomalainen jalkapalloilija, pelipaikaltaan puolustaja. Hän edustaa kaudella 2025 Kansallisessa liigassa Åland Unitedia. Hän on pelannut Suomen pääsarjan lisäksi Ruotsissa ja Liettuassa.

Jaatinen on edustanut juniorisarjoissa Helsingin Jalkapalloklubia. Hän voitti HJK:ssa 18-vuotiaiden Suomen-mestaruuden vuosina 2018 ja 2020. Hän pelasi HJK:n naisten joukkueessa ensimmäisen liigakautensa vuonna 2021. Hän pelasi kauden aikana 20 liigaottelua ja teki ainoan maalinsa huhtikuussa avausottelussaan Jyväskylän Pallokerhoa vastaan. Kaudella 2022 hän pelasi 14 liigaottelua ja teki maalin heinäkuussa FC Honkaa vastaan. Hän pelasi myös Ykkösessä Pallokerho Keski-Uusimaan joukkueessa ja kauden lopulla Turun Palloseurassa. Kaudella 2023 hän pelasi liigaan nousseessa TPS:n joukkueessa 18 liigaottelua.

Jaatinen siirtyi elokuussa 2023 ruotsalaisseura AIK:hon. Hän pelasi kaudella 2023 toisella sarjatasolla Elitettanissa seitsemän ottelua, joissa hän teki yhden maalin, ja kaudella 2024 pääsarja Damallsvenskanissa kuusi ottelua. Heinäkuussa 2024 hän siirtyi liettualaisseura Gintraan, jossa hän voitti liigamestaruuden. Kaudeksi 2025 Jaatinen siirtyi Åland Unitediin.

Jaatinen on edustanut Suomea alle 23-vuotiaiden jalkapallomaajoukkueessa.

Yleisurheilussa Jaatinen on edustanut Espoon Tapioita ja Helsingin IFK:ta. Yleisurheilussa hän on voittanut Suomen Mestaruudet vuonna 2019 N17 4x100 m ja N17 4x300 m -viesteissä Espoon Tapioiden joukkueessa ja vuonna 2020 N19 4x400 m -viestin Helsingin IFK:n joukkueessa.

Hän voitti vuonna 2023 Paavo Nurmi Gamesin yhteydessä järjestetyn Turun nopein -kisan.

## Lähteet
Fanny Söderström (jalkapalloilija)

**Fanny Söderström** (s. 15. marraskuuta 2001) on suomalainen jalkapalloilija, pelipaikaltaan maalivahti. Hän edusti juniorisarjoissa ja Naisten Ykkösessä Vasa IFK:ta. Hän siirtyi kaudeksi 2021 Kansallisessa liigassa pelaavaan Jyväskylän Pallokerhoon, jossa hän pelasi ensimmäisen liigaottelunsa huhtikuussa 2021 Helsingin Jalkapalloklubia vastaan. Hän pelasi kauden aikana kaikkiaan yhdeksän liigaottelua. Kaudella 2022 Söderström pelasi Kuopion Palloseuran joukkueessa 14 liigaottelua ja voitti Suomen-mestaruuden. Kaudella 2023 hän pelasi Kuopion Palloseurassa 17 liigaottelua ja voitti Suomen-mestaruuden sekä myös Suomen Cupin. Tämän jälkeen hän pelasi itävaltalaisseura SPG Lustenau/Dornbirnissä. Hän lähti muutaman muun pelaajan kanssa joukkueesta vuoden 2024 lopulla sen jälkeen, kun joukkueen toimihenkilö oli uhkaillut pelaajia aseen kanssa pukukopissa.

Söderström on pelannut Suomen alle 17-vuotiaiden maajoukkueessa.

## Lähteet
Ernst van Heerden

**Ernst van Heerden** (20. maaliskuuta 1916 Pearston Itä-Kap – 30. syyskuuta 1997 Johannesburg) oli eteläafrikkalainen runoilija ja olympiamitalisti. Hän oli avoimesti homoseksuaali. 

Vuonna 1948 van Heerden osallistui Lontoon olympialaisiin, joissa hänen runoteoksensa *Ses gedigte*/*Six poems* () palkittiin hopeamitalilla lyriikassa. 

Uransa aikana van Heerden julkaisi viisitoista runokokoelmaa, sai neljä akateemista kunniamainintaa Stellenboschin, Gentin, Rhodesin sekä Witwaterstrandin yliopistoista ja työskenteli afrikaansin ja hollannin kielten professorina Witwaterstrandissa. Hänet palkittiin runoistaan Hofmeyr-palkinnolla vuonna 1975.

## Lähteet
Jevgenija Mravina

**Jevgenija Konstantinovna Mravinskaja** (; 4. helmikuuta / 16. helmikuuta 1864 Pietari – 12. lokakuuta / 24. lokakuuta 1914 Jalta) oli venäläinen oopperalaulaja, äänialaltaan sopraano. Hänet tunnetaan paremmin taiteilijanimellään **Jevgenija Mravina**. Neuvostodiplomaatti Aleksandra Kollontai oli Mravinan sisarpuoli. 
## Viitteet
Hans Poelzig

**Hans Poelzig** (30. huhtikuuta 1869 Berliini – 14. kesäkuuta 1936 Berliini) oli saksalainen arkkitehti. Poelzig vaikutti aktiivisesti myös maalaus-, lavaste- ja elokuvataiteen alueilla, ja hän toimi Berliinin teknillisen korkeakoulun arkkitehtuurin professorina vuosina 1923–1936.

Poelzig muutti vuonna 1900 Breslauhun, jossa hän suunnitteli toimisto- ja näyttelyrakennuksia sekä vuonna 1911–1912 toteutetun Luban kemiantehtaan. Hän toimi Dresdenin kaupunginarkkitehtina 1916 ennen kuin palasi Berliiniin, jossa hän laati ekspressionismia edustavat Berliinin Grosses Schauspielhausin ja Salzburgin Festspielhausin suunnitelmat. Ekspressionistisissa suunnitelmissaan Poelzig käytti stalaktiittiholvia. Hänen myöhemmät suunnitelmansa noudattavat jo enemmän funktionalismin ihanteita, joskin niissä on vielä mukana ekspressionistista otetta. Hän myöhemmistä töistään huomattavia ovat 1927–1929 toteutetut Berliinin messualueen rakennukset, Haus des Rundfunks ja vuonna 1928–1931 rakennettu IG Farbenin  toimistotalo Frankfurt am Mainiin.

## Galleria

Kuva: Wieża Górnośląska w Poznaniu.jpg|Poznanin vesitorni (1911)
Kuva: SM Wrocław Ofiar Oświęcimskich 38-40 ID 599147.jpg|Toimistotalo Breslaussa, nykyisessä Wrocławissa (1912)
Kuva: Grosses Schauspielhaus (Grand Theatre; by Hans Poelzig; 1919; Berlin, Germany.jpg|Berliinin Grosses Schauspielhausin stalaktiittiholveja (1919)
Kuva: Berlin, Mitte, Rosa-Luxemburg-Strasse 30, Wohnanlage und Kino Babylon 01.jpg|Studio Cinema Babylon, Berliini (1927)
Kuva: Haus des Rundfunks, Berlin.jpg|Haus des Rundfunks, Berliini (1929-1930)
Kuva: Goethe University Frankfurt Poelzig Building.jpeg| I.G. Farbenin toimistotalo, nykyinen Goethe yliopiston päärakennus (1931)


## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
### Viitteet
Abdul Hamid Dbeibeh

**Abdul Hamid Mohammed Dbeibeh** (, s. 1969 Misarata, Libya) on libyalainen poliitikko ja liikemies Misratasta. Dbeibeh nimettiin Libyan pääministeriksi siirtymäkauden hallitukseen 16. maaliskuuta 2021. Hallitus jatkaa vuoden 2021 lopulla pidettäviin vaaleihin asti virassa. Syyskuussa 2021 parlamentti äänesti epäluottamuslauseesta Dbeibeh’n hallitusta vastaan. Marraskuussa 2021 Dbeibeh ilmoittautui ehdokkaaksi joulukuun 2021 presidentinvaaleihin.
Vaaleja kuitenkin lykättiin.

Dbeibeh on väittänyt, että hänellä on tekniikan tohtorin tutkinto Toronton yliopistosta, mutta oppilaitos paljasti joulukuussa 2021, että tämä ei ole totta. Paljastus on vakava, koska ehdokkailta edellytetään yliopistotutkintoa.

## Lähteet

## Aiheesta muualla
Camille van Mulders

**Camille van Mulders** (1868–1949) oli belgialainen taidemaalari. Van Mulders erikoistui kukka-asetelmien maalaamiseen ja käytti öljyä sekä pastellivärejä. Hänen töitään oli esillä Chicagon vuonna 1893.  

## Lähteet

## Aiheesta muualla
* http://www.artnet.com/artists/camille-van-mulders/
Mohamed al-Menfi

**Mohamed Yunus al-Menfi** (; s. 1976, Tobruk) on libyalainen diplomaatti ja poliitikko. Hänet valittiin 5.2.2021 Libyan kolmejäsenisen presidenttineuvoston johtoon. al-Menfi on maan itäosasta, ja presidenttineuvoston muut jäsenet edustavat maan etelä- ja länsiosia.

Siirtymäkauden hallituksen piti jatkaa virassaan vuoden 2021 lopulla järjestettäviin vaaleihin saakka. Vaaleja kuitenkin lykättiin. Neuvosto valittiin YK:n johtamassa foorumissa, ja on sovittu, että sen jäsenet eivät asetu ehdokkaiksi joulukuun vaaleissa.

Menfi on opiskellut tekniikkaa Libyassa ja Ranskassa. Hän tuli politiikkaan paikallishallinon kautta vuonna 2011. Vuonna 2018 hänet lähetettiin suurlähettilääksi Kreikkaan.

## Lähteet
Akwaeke Emezi

**Akwaeke Emezi** (s. 1987 Umuahia, Nigeria) on nigerialainen kirjailija ja videotaiteilija

Akwaeke Emezi syntyi vuonna 1987 Nigerian Abian osavaltion pääkaupungissa Umuahiassa. Hän on puoliksi igbo ja puoliksi tamili. Emezi opiskeli vuosina 2010–2012 New Yorkin yliopistossa kansainvälistä politiikkaa ja voittoa tavoittelemattoman organisaation johtamista, ja vuosina 2014–2016 hän osallistui Syracusen yliopiston luovan kirjoittamisen kurssille.

Emezin ensimmäisia lyhytproosateoksia julkaistiin useissa lehdissä. *[[The Fader]]* -lehti listasi Emezin kirjoituksen ”Who Will Claim You?” vuoden 2015 parhaimpien kulttuurikirjoitusten joukkoon. *[[Granta|Granta Onlinessa]]* julkaistu ”Who Is Like God” puolestaan voitti Afrikan Commonwealth Short Story Prize -palkinnon. BlackStar-elokuvajuhlilla Emezin elokuva Ududeagu puolestaan sai parhaan lyhyen kokeellisen elokuvan yleisöpalkinnon. Emezi sai vuonna 2017 videotaiteen apurahan, ja hänen työnsä ensiesitys oli vuonna 2018 Gavin Brown’s Enterprise -galleriassa.

Emezin ensimmäinen romaani *Makeaa vettä* julkaistiin vuonna 2018. Sen keskeinen hahmo on nigerialainen Ada, joka tulee tähän maailmaan ogbanjena. Ogbanje on igbokulttuurissa kujeilijahahmo, joka kuolee yhä uudestaan ja kiduttaa näin vanhempiansa. Kirja on kasvutarina, jossa Ada kohtaa useat sisäiset äänensä ja herää sekä seksuaalisesti, henkisesti että tunteellisesti. Kirja sai julkaisuaikanaan hyvän vastaanoton, ja esimerkiksi *[[The New York Times]]issa* sitä kutsuttiin ”uskomattomaksi ja rohkeaksi esikoisromaaniksi”. Se sai Otherwise- ja Nommo-palkinnot.

Emezin lastenkirja *Pet* puolestaan julkaistiin vuonna 2019 ja toinen romaani *Vivek Ojin kuolema* vuonna 2020. Se nousi ''The New York Timesin'' myydyimpien kirjoje listalle.

## Lähteet

## Aiheesta muualla
*Akwaeke Emezin kotisivut
Ester Ellqvist

**Ruth Ester Elisabet Ellqvist** (4. lokakuuta 1880 Ausås – 20. marraskuuta 1918 Vättern) oli ruotsalainen taidemaalari. Hänen aviomiehensä oli taidemaalari John Bauer. Ester Ellqvist kuoli aviomiehensä ja poikansa kanssa sisävesionnettomuudessa Vätternillä, kun höyrylaiva S/S Per Brahe haaksirikkoutui matkalla Jönköpingistä Tukholmaan marraskuussa 1918.

## Teoksia

Tiedosto:Ester Ellqvist.jpg|*Omakuva*, 1910.
File:Ester Ellqvist Bauer, Portrait Einer Jungen Frau im rüsch.jpg|*Röyhelöpukuisen nuoren naisen muotokuva.*
File:Ester Ellqvist Bauer kinderdoppelbildnis.jpg|*Kaksoismuotokuva.*
File:Ester Ellqvist Rödfärgad Gård i Sommargrönska.jpg|*Punaiseksi maalatut rakennukset kesän vehreydessä.*
File:Ellqvist-Tirén.jpg|*Taidemaalari [[Stina Tirén]]in muotokuva.*


## Lähteet
Jenny Han

**Jenny Han** (s. 1980 Richmond, Virginia, Yhdysvallat) on yhdysvaltalainen kirjailija. Hän on kirjoittanut muun muassa *[[The New York Times]]in* julkaisemalle myydyimpien kirjojen listalle nousseet nuortenkirjasarjat *[[Lara Jean]]* ja *[[Kesä (kirjasarja)|Kesä]]*. Vuoteen 2023 mennessä Hanin teoksia on myyty yli 8 miljoonaa kappaletta.

Hanin teoksia on sovitettu elokuviksi ja televisiosarjoiksi, joiden tuotantoon hän on myös osallistunut. Han on ollut vastaava tuottaja *Lara Jeaniin* perustuvassa elokuvatrilogiassa sekä showrunner televisiosarjoissa *[[The Summer I Turned Pretty]]* ja *[[XO, Kitty]]*. Hänellä on oma tuotantoyhtiö Jenny Kissed Me.

Syntyperältään amerikankorealainen Han on yhdysvaltalaisen *[[Time]]*-lehden mukaan merkittävä suunnannäyttäjä amerikanaasialaisten naisnuortenkirjailijoiden joukossa, ja hän on teoksillaan lisännyt amerikanaasialaisten näkyvyyttä nuorille suunnatussa viihdemediassa.

## Lapsuus
Han vietti lapsuutensa Richmondissa, Virginiassa. Hänen vanhempansa ovat Yhdysvaltoihin muuttaneita korealaisia. Han opiskeli Pohjois-Carolinan yliopistossa Chapel Hillissä sekä psykologiaa että englannin kieltä ja muutti New Yorkiin maisterintutkintoa varten. Hän valmistui luovan kirjoittamisen maisteriksi () The New Schoolista vuonna 2005.

## Teokset
### Suomennetut teokset
#### Kesä
* *Kesä, jolloin minusta tuli kaunis* (*The Summer I Turned Pretty*, 2009)
* *Ei kesää ilman sinua* (*It’s Not Summer without You*, 2010)
* *Kesä on ikuisesti meidän* (*We’ll Always Have Summer*, 2011)

#### Lara Jean

* *[[Pojille, joita joskus rakastin]]* (*To All the Boys I’ve Loved Before*, 2014)
* *[[P.S. Rakastan sinua yhä]]* (*P.S. I Still Love You*, 2015)
* *[[Aina ja ikuisesti, Lara Jean]]* (*Always and Forever, Lara Jean*, 2017)

### Suomentamattomat teokset
#### Lastenkirjat
* *Shug* (2006)
* *Clara Lee and the Apple Pie Dream* (2011)

#### Burn for Burn
Kirjoitettu yhdessä Siobhan Vivianin kanssa.
* *Burn for Burn* (2012)
* *Fire with Fire* (2013)
* *Ashes to Ashes* (2014)

## Lähteet
* 

### Viitteet

## Aiheesta muualla

* Kotisivut
* Jenny Han Goodreads-sivustolla
*
Eriikka Etholén-Paju

**Eriikka Etholén-Paju** (ent. **Rahikainen**, s. 11. heinäkuuta 1976) on suomalainen televisio- ja elokuvakäsikirjoittaja.

Eriikka Etholén-Pajun käsikirjoittama 10-osainen draamasarja *[[Rauhantekijä (televisiosarja)|Rauhantekijä]]* (2020) sai suurta huomiota. Sarja käsitteli fiktiivisen suomalaisen rauhanvälittäjän Ann-Mari Sundellin työtä. Antti-Jussi Annilan ohjaamassa sarjassa pääroolia esitti Irina Björklund, joka on kertonut pitäneensä roolia siihen astisen elämänsä merkittävimpänä työnään. Suomalaisena rauhanvälittäjänä Nobelin rauhanpalkinnon saanut presidentti Martti Ahtisaari toimi tuotannon neuvonantajana. Johanna Enäsuo tuotti sarjan. *Rauhantekijä*-sarja oli ehdolla neljässä eri kategoriassa televisioalan vuoden 2020 Kultainen Venla -kilpailussa. Etholén-Paju oli ehdolla vuoden käsikirjoittajaksi. Sarja ei kuitenkaan sijoittunut.

## Koulutus ja aikaisempi ura
Etholén-Paju valmistui ylioppilaaksi Kallion lukiosta Helsingissä vuonna 1995. Tämän jälkeen hän on opiskellut Euroopan historiaa Helsingin yliopistossa vuosina 1997–2001. Hän on opiskellut myös elokuva-alan käsikirjoittamista brittiläisessä Northern Film Schoolissa vuosina 2007–2009. Eriikka Etholén-Paju on toiminut televisiotuotantojen taustatoimittajana ja käsikirjoittajana vuodesta 2001 lähtien.

Televisio- ja elokuvatuotantojen lisäksi Etholén-Paju on myös ollut teatterinäytelmän *Aino - tahdon tämän rakkauden* (2009) yhtenä käsikirjoittajana.

Eriikka Etholén-Pajun vanhin tytär on näyttelijä Aava Merikanto.

## Televisio- ja elokuvatuotannot
* *[[Karkurit (televisiosarja)|Karkurit]]*, rikosteemainen draamasarja, 3 osaa (2021)
* *[[Rauhantekijä (televisiosarja)|Rauhantekijä]]*, draamasarja rauhavälityksestä, 10 osaa (2020)
* *[[O2]]*, toimintatrillerielokuva (2020)
* *[[Itämeri (televisiosarja)|Itämeri]]*, dokumenttisarja (2012)
* *[[Kuka oikein olet?]]*, henkilödokumenttsarja, 15 osaa (2012)
* *[[Suvussa on yritystä]]*, dokumenttisarja suomalaisista perheyrityksistä, 3 osaa (2004)

### Tulevia tuotantoja
* *[[Sudenkuoppa]]*, draamaelokuva Aino Kallaksesta
* *[[Maria Kallio (televisiosarja)|Maria Kallio]]*, rikosdraamasarja, 10 osaa (2021)

## Lähteet

## Aiheesta muualla
* 
*
Westin

**Westin** on muun muassa seuraavien henkilöiden sukunimi:

* Ann Westin (s. 1956), ruotsalainen stand up -koomikko
* August Westin (1845–1920), suomalainen venesuunnittelija
* Bruno Westin (1883–1951), suomalainen venesuunnittelija, August Westinin poika
* Fredrik Westin (1782–1862), ruotsalainen taidemaalari ja Tukholman taideakatemian johtaja
* Jens Westin (s. 1989), ruotsalainen jääkiekkoilija
* John Westin (s. 1992), ruotsalainen jääkiekkoilija
* Miila Westin (s. 1987), suomalainen kuvittaja
* Zaké Westin (1886–1938), suomalainen venesuunnittelija, August Westinin poika
Passi (täsmennyssivu)

**Passi** voi tarkoittaa seuraavia:

* passi, matkustusasiakirja
* passi, hevosen askellaji
* sukunimenä:
** Franck Passi (s. 1966), ranskalainen jalkapallovalmentaja ja jalkapalloilija
** Gérald Passi (s. 1964), ranskalainen jalkapalloilija
** J-P Passi (s. 1974), suomalainen elokuvaaja, ohjaaja ja käsikirjoittaja
** Minna Passi (s. 1982), suomalainen tietokirjailija ja rikostoimittaja.
Emmi Lahtela

**Emmi Lahtela** (s. 2002) on suomalainen jalkapalloilija, pelipaikaltaan puolustaja. Hän on pelannut Jyväskylän Pallokerhon juniorijoukkueissa. Hän pelasi seuran edustusjoukkueessa ensimmäisen liigaottelunsa marraskuussa 2020 Helsingin Jalkapalloklubia vastaan ja jatkaa joukkueessa myös kaudella 2021.

## Lähteet
Stalaktiittiholvi

**Stalaktiittiholvi** on arabialaisessa rakennustaiteessa holvi, jossa holvivaippa koostuu tippukivimuodostumien kaltaisista kuppimaisista osista.


Tiedosto:Sally Port of Sheikh Lotf Allah Mosque.JPG|Koristeellinen sta­lak­tiit­ti­hol­vi Imaamin moskeijasta, Isfahan, Iran.
Tiedosto:One of the iwan ceilings of Fatima Masumeh Shrine in atabki sahn, Qom, Iran.jpg|Saman kal­tai­nen hol­vi kun edel­li­ses­sä ku­vas­sa Fatima bint Musan py­hä­kös­sä Qomis­sa alhaal­ta kat­sot­tuna.


## Lähteet
* Jokinen, Teppo ja Honkala, Liisa: Arkkitehtuurin sanakirja. WSOY 2000. 

### Viitteet
Andrei Makajonak

**Andrei Jagoravitš Makajonak** (, 12. marraskuuta 1920 Homelin alueen Rahatšoun piirin Borhaun kylä – 16. marraskuuta 1982 Minsk) oli valkovenäläinen näytelmäkirjailija.

Andrei Makajonak syntyi talonpoikaisperheeseen. Hän kävi keskikoulun, palveli puna-armeijassa ja osallistui toiseen maailmansotaan. Sodan jälkeen Makajonak työskenteli puoluetehtävissä ja valmistui Valko-Venäjän puoluekoulusta vuonna 1949. Hän työskenteli pilalehti *[[Vožyk]]in* toimittajana ja omistautui kirjailijanuralleen vuonna 1953. Vuosina 1966–1978 Makajonak oli kirjallisuuslehti *[[Njoman (lehti)|Njomanin]]* päätoimittaja.

Makajonak julkaisi ensimmäiset teoksensa vuonna 1946. Hänen satiirinen komediansa *Vybatšaitse, kali laska!* (”Anteeksi, olkaa hyvä”, 1953) herätti suurta huomiota. Makajonakin yhteiskunnallisia epäkohtia kritisoivia näytelmiä esitettiin laajasti eri puolilla Neuvostoliittoa. Hän kirjoitti myös elokuvakäsikirjoituksia ja toimi kääntäjänä. Komediat *Trybunal* (”Tribunaali”) ja *Tabletku pad jazyk* (”Tabletti kielen alle”) saivat Valko-Venäjän SNT:n valtionpalkinnon vuonna 1974.

Makajonak liittyi Neuvostoliiton kommunistiseen puolueeseen vuonna 1945. Hän oli Valko-Venäjän korkeimman neuvoston kansanedustaja vuosina 1971–1982. Makajonok hyväksyttiin Neuvostoliiton kirjailijaliiton jäseneksi vuonna 1949. Hän sai Valko-Venäjän kansankirjailijan arvonimen vuonna 1977.

## Lähteet
Fanny Lindholm

**Fanny Lindholm** (s. 2002) on suomalainen jalkapalloilija, pelipaikaltaan hyökkääjä. Hän pelasi juniorina Kokkolan Pallo-Veikoissa. Hän edusti IK Myrania kausina 2018–2020, joista kauden 2019 joukkue pelasi liigassa. Lindholm pelasi tuolla kaudella 15 liigaottelua. Kaudeksi 2021 hän siirtyi Jyväskylän Pallokerhoon ja pelasi kauden aikana Kansallisessa liigassa 19 ottelua. Hän teki maalin syyskuussa vierasottelussa Tampereen Ilvestä vastaan. Kaudet 2022–2024 Lindholm pelasi Ykkösessä, ensin yhden kauden Turun Palloseurassa ja sitten kaksi kautta Vasa IFK:ssä. Kaudella 2025 hän pelaa Vasa IFK:n liigajoukkueessa.

## Lähteet
Vožyk

**Vožyk** (, ”Siili”) on valkovenäläinen pilalehti. Se ilmestyy kerran kuussa Minskissä valkovenäjän kielellä.

Vuonna 1945 perustettu lehti on saanut alkunsa toisen maailmansodan aikana julkaistuista satiirisista julisteista. Se julkaisee pakinoita, humoristisia kertomuksia, parodioita, sketsejä, vitsejä ja pilapiirroksia.

## Lähteet

## Aiheesta muualla
* Lehden sivusto
Claire Oates

**Claire Elizabeth Oates** (s. 16. toukokuuta 1996) on yhdysvaltalainen jalkapalloilija, pelipaikaltaan keskikenttäpelaaja. Hän edusti Saksan 2. Bundesliigassa Saarbrückeniä kaudella 2019–2020 ja teki 11 liigaottelussaan yhden maalin. Kaudella 2021 hän pelaa Suomen Kansallisessa liigassa Jyväskylän Pallokerhon joukkueessa.

## Lähteet
Abigail Becker

**Abigail Becker** (14. maaliskuuta 1830 – 21. maaliskuuta 1905) oli kanadalainen nainen, joka tuli tunnetuksi pelastettuaan haaksirikkoutuneen kuunarin miehistön Eriejärven rannikolla 24. marraskuuta 1854. 

## Elämäkerta
Abigail Becker (omaa sukua Jackson) syntyi 14. maaliskuuta 1830 Frontenacin aluekunnassa tuolloisessa Ylä-Kanadassa eli nykyisessä Ontariossa. Hän avioitui Jeremiah Becker&nbsp;-nimisen metsästäjän kanssa ja asettui vuonna 1848 Long Pointin niemimaalle Eriejärven rannikolle.

Niemimaa Eriejärvellä tunnettiin navakoista tuulistaan ja liikkuvista hiekkasärkistä. Yöllä 24. marraskuuta 1854 kuunari *Conductor* purjehti järvellä ja törmäsi yhteen hiekkasärkistä. Miehistö selviytyi joutuen roikkumaan aluksen takilasta. Abigail Becker sattui löytämään aluksen ja miehet seuraavana aamuna. Hän ei osannut uida, mutta hän kahlasi olkapäihin asti syvään veteen lähemmäksi suostutellen miehistön uimaan luokseen. Laivan kapteeni ja kuusi miehistön jäsentä pelastautuivat tällöin uiden. Aluksen kokki jäi laivalle, josta hänet pelastettiin päivää myöhemmin.

Aluksen miehistö kiitteli pelastumisestaan Beckerin urhoollisuutta. New Yorkin Buffalossa merimiehet keräsivät hänelle 350 dollarin palkinnon. New Yorkin hengenpelastusjärjestö lahjoitti kultaisen mitalin ja kuningatar Viktoria kirjoitti henkilökohtaisen kirjeen luovuttaen samalla 50 dollaria.

Becker sai lempinimen *The Heroine of Long Point*. Hänet yhdistettiin tunnetumman tapauksen jälkeen vielä esimerkiksi erään pojan pelastamiseen kaivosta. Becker kasvatti 17 lasta, joista 2 oli adoptoitu ja 6 puolison lapsia. Hän kuoli Walsinghamissa 21. maaliskuuta 1905. Vuonna 1958 Beckerille asetettiin muistolaatta  Port Rowanissa ja hänen entiselle kotitilalleen perustettiin Abigail Becker Conservation area&nbsp;-suojelualue.

## Lähteet
Ryūji Fujita

**Ryūji Fujita** (, 13. huhtikuuta 1907 – 28. tammikuuta 1965) oli japanilainen kuvataiteilija ja olympiamitalisti. Vuoden 1936 Berliinin olympialaisissa hän oli kolmas öljyvärimaalaukset-sarjassa teoksellaan *Ice Hockey* (’jääkiekko’).

## Lähteet
Gloryhammer

**Gloryhammer** on brittiläinen power metal -yhtye, jonka perusti Alestormin kosketinsoittaja Christopher Bowes. Jokainen bändin jäsen edustaa hahmoa tarinakonseptissa. Yhtye esiintyy lavalla panssareissa ja puvuissa esittäen omia hahmojaan.

Gloryhammer julkaisi esikoisalbuminsa *Tales from the Kingdom of Fife* Napalm Recordsin kautta 29. maaliskuuta 2013. Ennen albumin julkaisua single ”Angus McFife” julkaistiin Napalm Recordsin YouTube-kanavalla 7. maaliskuuta 2013. Yhtye julkaisi samalla YouTube-kanavalla ”Universe on Fire” -kappaleen musiikkivideon 8. elokuuta 2015 ja ”Rise of The Chaos Wizards” -kappaleen musiikkivideon 11. syyskuuta 2015.

Gloryhammer julkaisi toisen studioalbuminsa *Space 1992: Rise of the Chaos Wizards* 25. syyskuuta 2015 ja nousi virallisille albumilistoille useissa maissa, minkä jälkeen yhtye lähti kiertueelle Stratovariuksen, Blind Guardianin ja HammerFallin kanssa. Saksalainen musiikkilehti Metal Hammer nimesi Gloryhammerin 16. toukokuuta 2017 ehdolle Metal Hammer Awards 2017 "Up & Coming" -kategoriassa. Vuonna 2018 yhtye sai uudelleen saman ehdokkuuden. 

Tammikuussa 2018 yhtye teki 24 esiintymisen kiertueen Euroopassa. Syyskuussa 2018 Gloryhammer esiintyi Alestormin kanssa Pohjois-Amerikan kiertueella ensimmäistä kertaa soittamalla 19 esitystä Yhdysvalloissa ja Kanadassa. Yhtyeen virallisella Facebook-sivulla ilmoitettiin 30. tammikuuta 2019 että *Legends from Beyond the Galactic Terrorvortex* -albumin julkaisusta 31. toukokuuta 2019. Yhtye julkaisi Napalm Recordsin YouTube-kanavalla singlet ”Gloryhammer” 12. huhtikuuta 2019 ja ”The Siege of Dunkeld (In Hoots) We Trust)” 10. toukokuuta 2019. Albumin julkaisun jälkeen yhtye teki ensimmäisen Pohjois-Amerikan kiertueensa pääesiintyjinä kesäkuussa Æther Realm -yhtyeen kanssa.

Gloryhammer ilmoitti 22. elokuuta 2021, että yhtyeen laulaja Thomas Winkler oli jättänyt bändin. Winkler ilmoitti, että hänet erotettiin sähköpostilla, jossa mainittiin syyksi muun muassa erimielisyydet liiketoiminnan suhteen.  Joulukuussa 2021 yhtye kertoi kyproslaisen Sozos Michaelin olevan yhtyeen uusi laulaja.

## Diskografia
### Studioalbumit
* Tales from the Kingdom of Fife (2013)
* Space 1992: Rise of the Chaos Wizards (2015)
* Legends from Beyond the Galactic Terrorvortex (2019)
* Return to the Kingdom of Fife (2023)

## Lähteet

## Aiheesta muualla
* Virallinen sivusto
Lana Condor

**Lana Condor** (s. ) on amerikanvietnamilainen näyttelijä. Hän teki elokuvadebyyttinsä vuonna 2016 ensi-iltansa saanessa elokuvassa *[[X-Men: Apocalypse]]*. Sen jälkeen Condor on esittänyt pääosaa yhdysvaltalaiskirjailija Jenny Hanin nuortenkirjasarjaan *[[Lara Jean]]* pohjautuvissa elokuvissa *[[To All the Boys I’ve Loved Before]]* (2018), *[[To All the Boys: P.S. I Still Love You]]* (2020) ja *[[To All the Boys: Always and Forever]]* (2021). Hän on näytellyt myös elokuvassa ** ja televisiosarjassa *[[Deadly Class]]*.

Condor syntyi Vietnamissa, josta hänet adoptoitiin neljän kuukauden ikäisenä. Näyttelijänuransa ohella Condor on julkaissut myös musiikkia.

## Filmografia

## Lähteet

## Aiheesta muualla

*